গান্ধী আশ্রম, আত্রাই

গান্ধী আশ্রম বাংলাদেশের নওগাঁ জেলার আত্রাই উপজেলার আত্রাই রেলওয়ে স্টেশন সংলগ্ন একটি ঐতিহাসিক স্থান। মহাত্মা গান্ধীজির স্মৃতিধন্য এই আশ্রমটি বর্তমানে একটি সাংস্কৃতিক ও পর্যটন কেন্দ্র হিসেবে পরিচিত। ১৯২৫ সালে গান্ধীজি এখানকার দরিদ্র ও অসহায় মানুষের পাশে দাঁড়াতে আত্রাইয়ে আসেন এবং স্থানীয় জনগণকে আত্মনির্ভরশীল করতে তাঁতশিল্প ও ঘানি কল স্থাপন করেন।

 ইতিহাস 
১৯২৫ সালে ভারতবর্ষে ইংরেজবিরোধী আন্দোলনের ধারাবাহিকতায় মহাত্মা গান্ধী আত্রাই রেলওয়ে স্টেশন সংলগ্ন এলাকায় অবস্থান নেন। তিনি দরিদ্র ও বঞ্চিত মানুষের পাশে দাঁড়িয়ে সহযোগিতা করেন এবং আত্মনির্ভরশীলতা অর্জনের জন্য আশ্রমে খদ্দর কাপড় তৈরির জন্য তাঁত ও সরিষার তেলের জন্য ঘানি স্থাপন করেন।

 উন্নয়ন 
দীর্ঘ সময় অবহেলিত থাকার পর সাম্প্রতিক সময়ে বাংলাদেশ সরকার ও ভারতীয় সরকারের আর্থিক সহায়তায় আশ্রমে বিভিন্ন উন্নয়নমূলক কাজ সম্পন্ন হয়েছে। এর মধ্যে রয়েছে মহাত্মা গান্ধী ও পিসিরায় মেমোরিয়াল হল নির্মাণ, গান্ধীর ব্যবহৃত গুদামঘর সংস্কার, সীমানাপ্রাচীর ও দৃষ্টিনন্দন ফটক নির্মাণ। এছাড়া নওগাঁ জেলা পরিষদের অর্থায়নে আধুনিক অবকাঠামো গড়ে তোলা হয়েছে এবং গান্ধীজির ম্যুরাল স্থাপন করা হয়েছে।

এছাড়া এখানে গান্ধীর জন্মোৎসব পালন করা হয়। স্থানীয় সংসদ সদস্য ও প্রশাসনের তত্ত্বাবধানে আশ্রমে পর্যটনকেন্দ্রিক অবকাঠামো যেমন ডাক বাংলো, ভাস্কর্য, বসার জায়গা, পানির ফোয়ারা ইত্যাদি গড়ে তোলা হয়েছে।

 পর্যটন সম্ভাবনা 
গান্ধী আশ্রমের অবস্থান আত্রাই উপজেলা সদর রেলস্টেশনের সন্নিকটে এবং প্রাকৃতিক সৌন্দর্যমণ্ডিত পরিবেশে। স্থানীয় প্রশাসন ও জনপ্রতিনিধিদের মতে, এখানে পূর্ণাঙ্গ দাতব্য চিকিৎসালয়, কৃষি ও মৎস্য খামারসহ বিভিন্ন স্থাপনা গড়ে তুললে এটি একটি আন্তর্জাতিক মানসম্পন্ন পর্যটন কেন্দ্রে পরিণত হতে পারে।

 আরও দেখুন 
 মহাত্মা গান্ধী
 আত্রাই উপজেলা

 সূত্র 

বিষয়শ্রেণী:নওগাঁ জেলার দর্শনীয় স্থান
বিষয়শ্রেণী:আত্রাই উপজেলা
বিষয়শ্রেণী:মহাত্মা গান্ধী
বিষয়শ্রেণী:নওগাঁ জেলা
বিষয়শ্রেণী:১৮৬৯-এ জন্ম
বিষয়শ্রেণী:১৯৪৮-এ মৃত্যু
বিষয়শ্রেণী:ভারতীয় দার্শনিক
বিষয়শ্রেণী:জাতির জনক